CELEX: 32021R1383
Language: sl
Date: 2021-06-15 00:00:00
Title: Delegirana uredba Komisije (EU) 2021/1383 z dne 15. junija 2021 o spremembi Delegirane uredbe (EU) 2018/990 v zvezi z zahtevami glede sredstev, ki jih prejmejo skladi denarnega trga v okviru pogodb o začasnem odkupu (Besedilo velja za EGP)

23.8.2021   
               
               
                  SL
               
               
                  Uradni list Evropske unije
               
               
                  L 298/1
               
            
         DELEGIRANA UREDBA KOMISIJE (EU) 2021/1383
         z dne 15. junija 2021
         o spremembi Delegirane uredbe (EU) 2018/990 v zvezi z zahtevami glede sredstev, ki jih prejmejo skladi denarnega trga v okviru pogodb o začasnem odkupu
         (Besedilo velja za EGP)
         EVROPSKA KOMISIJA JE –
         ob upoštevanju Pogodbe o delovanju Evropske unije,
         ob upoštevanju Uredbe (EU) 2017/1131 Evropskega parlamenta in Sveta z dne 14. junija 2017 o skladih denarnega trga (1) in zlasti člena 15(7) Uredbe,
         ob upoštevanju naslednjega:
         
                     (1)
                  
                  
                     V skladu s členom 2 Delegirane uredbe Komisije (EU) 2018/990 (2) za upravičene naložbe upraviteljev skladov denarnega trga v pogodbe o začasnem odkupu veljajo dodatne kvalitativne in kvantitativne zahteve, vključno s posebno prilagoditvijo vrednosti sredstva (odbitek). Vendar se te zahteve ne uporabljajo za transakcije, sklenjene s kreditnimi institucijami, investicijskimi družbami in zavarovalnicami, ki imajo sedež v Uniji ali so zajete v sklepu o enakovrednosti. Točke (a), (b) in (c) člena 2(6) Delegirane uredbe (EU) 2018/990 določajo ustrezne regulativne okvire za vsako od teh finančnih institucij.
                  
               
                     (2)
                  
                  
                     Za zagotovitev, da se navedene izjeme uporabljajo le, kadar so bili v zvezi z zadevnimi tretjimi državami sprejeti sklepi o enakovrednosti, in da se zagotovi pravna varnost glede postopka enakovrednosti, ki se uporablja, je treba določiti, na podlagi katerih ustreznih določb se sprejmejo sklepi o enakovrednosti za uporabo navedenih izjem. Zato je treba določiti ustrezne postopke za določitev enakovrednosti tretje države, v kateri imajo ti subjekti sedež.
                  
               
                     (3)
                  
                  
                     Delegirano uredbo (EU) 2018/990 bi bilo zato treba ustrezno spremeniti –
                  
               SPREJELA NASLEDNJO UREDBO:
         
            Člen 1
            
               1.   V členu 2(6) Uredbe (EU) 2018/990 se točke (a), (b) in (c) nadomestijo z naslednjim:
               
                           „(a)
                        
                        
                           kreditna institucija, nadzorovana v skladu z Direktivo 2013/36/EU Evropskega parlamenta in Sveta (*1), ali kreditna institucija, ki je pridobila dovoljenje za opravljanje dejavnosti v tretji državi, v zvezi s katero je bil sprejet sklep o enakovrednosti v skladu s členom 114(7) Uredbe (EU) št. 575/2013;
                        
                     
                           (b)
                        
                        
                           investicijsko podjetje, nadzorovano v skladu z Direktivo 2014/65/EU Evropskega parlamenta in Sveta (*2) ali investicijsko podjetje, ki je pridobilo dovoljenje za opravljanje dejavnosti v tretji državi, v zvezi s katero je bil sprejet sklep o enakovrednosti v skladu s členom 47 Uredbe (EU) št. 600/2014;
                        
                     
                           (c)
                        
                        
                           zavarovalnica, nadzorovana v skladu z Direktivo 2009/138/ES Evropskega parlamenta in Sveta (*3), ali zavarovalnica, ki je pridobila dovoljenje za opravljanje dejavnosti v tretji državi, v zvezi s katero je bil sprejet sklep o enakovrednosti v skladu s členom 260 navedene direktive;
                        
                     
         
         
            Člen 2
            Ta uredba začne veljati dvajseti dan po objavi v Uradnem listu Evropske unije.
         
         
            Ta uredba je v celoti zavezujoča in se neposredno uporablja v vseh državah članicah.
            V Bruslju, 15. junija 2021
            
               
                  Za Komisijo
               
               
                  predsednica
               
               Ursula VON DER LEYEN
            
         
         
            (1)  UL L 169, 30.6.2017, str. 8.
         
            (2)  Delegirana uredba Komisije (EU) 2018/990 z dne 10. aprila 2018 o spremembi in dopolnitvi Uredbe (EU) 2017/1131 Evropskega parlamenta in Sveta glede enostavnih, preglednih in standardiziranih listinjenj (STS), komercialnih zapisov s premoženjskim kritjem (ABCP), zahtev glede sredstev, prejetih v okviru pogodb o začasnem odkupu, ter metodologij ocenjevanja kreditne kakovosti (UL L 177, 13.7.2018, str. 1.)